mamahala ay ang umasal ng ganiyan, ginoo; madalas na kailangang ipailalim ang ikabubuti ng isa sa ikabubuti ng marami. datapway higit pa sa roon ang ginagawa ko: sa ikabubuti ng isa, kinukuha ko ang ikabubuti ng lahat, inaliligtas ko ang tibay ng kapangyarihan na napapanganib, ang karangalan ay naigagalang at tumatatag. sa ginawa kong ito ay naaayos ko ang mga kamalian ng mga tagaritot ng mga hindi tagarito! gumamit ng malaking lakas ang mataas na kawani upang makapagpigil, hindi pinuna ang mga parunggit, at nagtangkang humanap ng ibang paraan. ngunit hindi po ba ninyo kinatatakutan ang kapanagutan? ano ang ikatatakot ko? ang pakling nayayamot ng general; hindi ba mayroon akong kapangyarihang magagamit ng alinsunod sa sariling kapasiyahan? hindi ko ba magagawa ang maibigan sa ikabubuti ng pamamahala sa kapuluang ito? ano ang ikatatakot ko? maaari bagang ipagsakdal ako sa mga hukuman ng isang alila at akoy hingan ng kapanagutan?